Blankvizaĝa kukolkolombo

La Blankvizaĝa kukolkolombo (Turacoena manadensis) estas specio de birdoj de la familio Kolombedoj kaj genro Reinwardtoena, kies komponantoj estas konataj kiel kukolkolomboj, pro siaj longaj vostoj. Tiu specio estas trovebla kiel endemio en Sulaveso kaj la Togiaj Insuloj en Indonezio. La Sulaa kukolkolombo estis iam konsiderata samspecia.

Ĉefa trajto de tiu malhelgriza kolombo estas la blanka vizaĝo (kio nomigas la specion) kontrasta kun nigra beko kaj ruĝeca okulareo. En brusto, kolo kaj nuko estas metalbrilegaj irizecoj ĉefe verdaj kaj ankaŭ purpuraj.

La genro estis enkondukita en 1854 fare de la franca natursciencisto Charles Lucien Bonaparte. La tipa specio estas precize la Blankvizaĝa kukolkolombo mem (Turacoena manadensis). La nomo Turacoena kombinas la genronomon Turacus enkondukitan de la franca natursciencisto Georges Cuvier en 1800 kaj la radikon de la Antikva greka oinas kun la signifo "kolombo".

Referencoj

Kategorio:Kolombedoj
Kategorio:Birdoj de Azio
Kategorio:Birdoj de Indonezio